text: Lokale SF?ere er lettede
  30 januar 2014 kl. 18.23
  I både Horsens og Vejle vækker det lettelse, at Socialistisk Folkeparti nu er trådt ud af Regeringen. 
  
  
  Udmeldingen er god, men den kommer for sent. SF?eren Bjarne Sørensen i Horsens, synes bestemt ikke, forløbet har været kønt for SF.
  - Jeg er meget tilfreds med, at vi omsider har trukket os ud af regeringen. Men det var en pinagtig måde, det foregik på. Hvis SF skal rejses igen, er det en fuldstændig nødvendig del af processen, siger medlem af byrådet i Horsens Bjarne Sørensen (SF) til TV SYD.
  I Vejle mener SF?eren Lone Myrhøj, at det var en naturlig beslutning.
  - Det er det der måtte ske. Det en naturlig konsekvens, af den uro der har været det seneste stykke tid, siger medlem af byrådet i Vejle Lone Myrhøj (SF) til TV SYD.
  Ikke alle SF?ere synes, at det var den rigtige beslutning, at træde ud af regering.
  - Jeg er jo rigtig ked af at vi har trukket os fra regeringen. For jeg tror jo på det der med magten. Jeg tror jo, at man skal være der, hvor der er indflydelse, siger byrådsmedlem i Kolding Kommune Lis Ebbesen til TV SYD.
  